เปิด 4 หุ้น รับอานิสงส์ “ไทยขึ้นแท่นเบอร์ 1 อาเซียน” ประเทศน่าอยู่หลังเกษียณ
บล.โนมูระ พัฒนสิน คาด SC, SIRI, ERW, CENTEL เล็งรับอานิสงส์หลัง สื่อสหรัฐฯ เผยแพร่ข่าวไทยเป็นประเทศน่าอยู่ หลังเกษียณอันดับที่ 19 ของโลก และเป็นที่ 1 ของอาเซียน
บล.โนมูระ พัฒนสิน คาด SC, SIRI, ERW, CENTEL เล็งรับอานิสงส์หลัง สื่อสหรัฐฯ เผยแพร่ข่าวไทยเป็นประเทศน่าอยู่ หลังเกษียณอันดับที่ 19 ของโลก และเป็นที่ 1 ของอาเซียน
6 ธ.ค. 2565

ผู้สื่อข่าวรายงานว่า จากกรณี U.S. News &amp; World Report สื่อสหรัฐฯ ที่เผยแพร่ข่าว คำแนะนำถึงผู้บริโภค การจัดอันดับ และการวิเคราะห์ได้จัดให้ไทยเป็นอันดับที่ 28 ของประเทศที่ดีที่สุดในโลก (Best Countries)
โดยการจัดอันดับจากการสำรวจข้อมูลจากผู้คนทั่วโลกกว่า 17,000 คน พิจารณาจากคะแนนรวมจากปัจจัยต่าง ๆ อาทิ อิทธิพลทางวัฒนธรรมมรดกทางวัฒนธรรม ประสบการณ์ที่น่าตื่นเต้น การดำเนินธุรกิจ ความคล่องแคล่ว อำนาจในการต่อรอง รวมถึง คุณภาพชีวิตและสังคม (https://www.usnews.com/news/best-countries/thailand)
ทั้งนี้ ประเภทประเทศที่น่าพานักอยู่ภายหลังเกษียณ (Best Countries for a Comfortable Retirement) ไทยได้รับการจัดอยู่ในลำดับที่ 19 ของโลก ประจำปี 2565 และถือเป็นอันดับ 1 ของอาเซียน ซึ่งเป็นการปรับขึ้นมา 1 อันดับจากปีที่แล้ว ทั้งนี้ พิจารณาจากปัจจัยต่าง ๆ อาทิ คุณภาพชีวิต อัตราภาษี ความเป็นมิตร สภาพภูมิอากาศ การเคารพสิทธิในทรัพย์สิน ระบบสาธารณสุขที่ได้รับการพัฒนาอย่างดี และการมีค่าครองชีพที่ถูก
ด้าน บริษัทหลักทรัพย์ โนมูระ พัฒนสิน จำกัด (มหาชน) ระบุว่า สำหรับประเด็น U.S. Bews &amp; Report สื่อสหรัฐฯ เปิดเผยผลสำรวจฯ จัดอันดับให้ไทยเป็นประเทศน่าอยู่ หลังเกษียณอันดับที่ 19 ของโลก และเป็นที่ 1 ของอาเซียน และยังเป็นที่นิยมชาวต่างชาติทั้งการย้ายมาอยู่อาศัย และด้านการท่องเที่ยว จิตวิทยาบวกต่อกลุ่มอังหาฯ ได้แก่ SC, SIRI และกลุ่มท่องเที่ยวERW, CENTEL